Жыхары Гомельскай вобласці годна вытрымалі выпрабаванні, якія выпалі на іх долю і ў мірны час. Чарнобыльская трагедыя ў красавіку 1986 года, якая нанесла вялікія страты народнай гаспадарцы і раніла людзей у самае сэрца, не зламала іх, не спустошыла духоўна. Жыхары не толькі справіліся з чарнобыльскім шокам, але і змаглі мабілізаваць сілы і рэсурсы на мінімізацыю сацыяльных і эканамічных наступстваў ядзернага ўдару. Некалі апусцелыя пасёлкі і вёскі вярнуліся да жыцця, дзякуючы граматнай фінансавай палітыцы дзяржавы і працавітасці жыхароў Гомельшчыны.